**POLUGODIŠNJE IZVJEŠĆE O PROVEDBI PROVEDBENOG PROGRAMA OPĆINE VIŠKOVCI ZA RAZDOBLJE 2021.-2025.**

**(izvještajno razdoblje do 30. lipnja 2022. godine)**

**OPĆINA VIŠKOVCI**

srpanj 2022.

Sadržaj

1. PREGLED STANJA U UPRAVNOM PODRUČJU……………………………………..3

2. IZVJEŠĆE O NAPRETKU U PROVEDBI MJERA……………………………………..4

3. DOPRINOS OSTVARENJU CILJEVA JAVNIH POLITIKA………………………….6

**1. PREGLED STANJA U UPRAVNOM PODRUČJU**

Provedbenim programom Općine Viškovci za razdoblje 2021.-2025. definirani su vizija, misija i ciljevi Općine Viškovci u skladu s općim stanjem područja Općine Viškovci i dostupnim resursima, ali i mogućnostima njihove realizacije u svrhu rasta i razvoja naselja te unapređenja zajednice i podizanja standarda života mještana. Cilj izrade Provedbenog programa bio je osigurati upravnim tijelima Općine Viškovci, ali i svim ostalim dionicima Općine Viškovci, učinkovit i djelotvoran alat pri određivanju i provedbi mjera i aktivnosti za ostvarenje vizije razvoja.

Sukladno izvedenoj analizi postojećeg stanja te analizi snaga, slabosti, prilika i prijetnji, Provedbenim programom Općine Viškovci za razdoblje 2021-2025. određeno je devet mjera čijim će se provođenjem unaprijediti razvoj Općine Viškovci u razdoblju do svibnja 2025. godine.

Analizirajući društveni, gospodarski i politički aspekt koji izravno i neizravno utječu na ostvarenje zadanih rezultata provedbenog programa u izvještajnom razdoblju, valja napomenuti neke od bitnih činjenica koje su utjecale na isto. Gledajući širu, globalnu sliku, pri samoj izradi provedbenog programa se, s velikom dozom optimizma, računalo na snažan rast gospodarstva, kako nacionalnog tako i gospodarstva Europske Unije o kojem uvelike ovisimo, ponajprije zbog očekivanja prevladavanja tzv. “korona-krize” koja nam je protekle dvije godine određivala smjer poslovanja i gospodarskog rasta. Naravno, u tom kontekstu, lokalni planovi pratili su smjernice planova višeg reda i na taj način određivali dinamiku ostvarenja ciljeva provedbenog programa. Ipak, početkom ovog izvještajnog razdoblja desilo se nešto na što gotovo nitko nije računao odnosno izbijanje rata u Ukrajini koji je doveo do ogromne humanitarne krize te pored toga i do poremećaja na tržištu energenata koji su uzrokovali enorman rast cijena istih. Sve ovo, posredno ili neposredno, imalo je utjecaja i na Općinu Viškovci, ponajviše s aspekta velikog rasta režijskih troškova javnih objekata (troškova grijanja odnosno plina i električne energije) što je u velikoj mjeri opteretilo općinski proračun te otežalo realizaciju planiranih aktivnosti koje se unatoč svemu odvijaju u skladu s planiranim programom.

**2. IZVJEŠĆE O NAPRETKU U PROVEDBI MJERA**

Provedbenim programom Općine Viškovci za razdoblje 2021.-2025. Određeno je devet mjera za unapređenje razvoja Općine Viškovci. Sve određene mjere Općine Viškovci u promatranom izvještajnom razdoblju imaju status – u tijeku – te nema odstupanja od predviđene dinamike.

**Mjera 1.1. Izgradnja i unapređenje komunalne i prometne infrastrukture**

Za provedbu Mjere 1.1. ključne su sljedeće aktivnosti:

1. izgradnja biciklističko-pješačke staze

2. zamjena i održavanje javne rasvjete

3. rekonstruiranje pješačkih staza

4. održavanje javnih površina, groblja 5. rekonstrukcija ceste u Ulici k. Tomislava Viškovci

Za navedenu mjeru u izvještajnom razdoblju utrošeno je 204.637,08 kuna.

**Mjera 1.2. Unapređenje infrastrukture, prostorno planiranje i zaštita okoliša**

Za provedbu Mjere 1.2. ključne su sljedeće aktivnosti:

1. održavanje mobilnog reciklažnog dvorišta

2. unapređenje sustava gospodarenja otpadom

3. pružanje usluga hvatanja i daljnjeg zbrinjavanja pasa lutalica

Za navedenu mjeru u izvještajnom razdoblju utrošeno je 96.281,54 kuna.

**Mjera 1.3. Unapređenje infrastrukture, prostorno planiranje i zaštita okoliša**

Za provedbu Mjere 1.3. ključne su sljedeće aktivnosti:

1. izrada prostornih i strateških dokumenata

2. izgradnja i održavanje objekata u vlasništvu Općine

3. provođenje projekta digitalne arhive

Za navedenu mjeru u izvještajnom razdoblju utrošeno je 217.733,92 kuna.

**Mjera 2.1. Unapređenje dostupnosti sustava odgoja i obrazovanja**

Za provedbu Mjere 2.1. ključne su sljedeće aktivnosti:

1. izgradnja vrtića

2. izgradnja dječjeg igrališta

3. sufinanciranje primarnog programa za djecu, ekskurzije, prehrane i prijevoze.

Za navedenu mjeru u izvještajnom razdoblju utrošeno je 391.166,67 kuna.

**Mjera 2.2. Poboljšanje kvalitete socijalnih usluga i socijalne uključenosti**

Za provedbu mjere 2.2. ključne su sljedeće aktivnosti:

1. dodjela donacija za socijalno ugrožene obitelji

2. dodjela novčane potpore za novorođeno dijete

3. dodjela potpore mladim obiteljima

4. zapošljavanje žena pripadnicama ranjivih skupina

5. pružanje skrbi starijim osobama

Za navedenu mjeru u izvještajnom razdoblju utrošeno je 1.015.727,94 kuna.

**Mjera 2.3. Obogaćivanje i promicanje kulturnog, sportskog i religijskog života**

Za provedbu mjere 2.3. ključne su sljedeće aktivnosti:

1. organiziranje i održavanje manifestacija na području Općine

2. subvencioniranje rada organizacije civilnog društva

3. dodjela financijske pomoći vjerskim zajednicama

Za navedenu mjeru u izvještajnom razdoblju utrošeno je 48.504,00 kuna.

**Mjera 2.4. Osiguranje veće sigurnosti stanovništva Općine**

Za provedbu mjere 2.4. ključne su sljedeće aktivnosti:

1. nabava opreme za protupožarnu i civilnu zaštitu

2. sufinanciranje rada DVD-a Viškovci i Vučevci

3. sufinanciranje civilne zaštite

Za navedenu mjeru u izvještajnom razdoblju utrošeno je 48.750,00 kuna.

**Mjera 3.1. Izgradnja prometne i komunalne infrastrukture u Gospodarskoj zoni u Viškovcima**

Za provedbu mjere 3.1. ključne su sljedeće aktivnosti:

1. izgradnja rasvjete

2. izgradnja pristupnih cesta

3. izgradnja trafostanice

Za navedenu mjeru u izvještajnom razdoblja nisu utrošena sredstva. Planirani rok postignuća ključne točke ostvarenja mjere predviđen je za svibanj 2025. godine te se Mjera 3.1. provodi sukladno određenoj dinamici nema odstupanja niti prepreka u njezinoj provedbi.

**Mjera 3.2. Poticanje razvoja poljoprivrede**

Za provedbu mjere 3.2. ključne su sljedeće aktivnosti:

1. davanje subvencija poljoprivrednim gospodarstvima

2. naknada za štete uzrokovane prirodnim katastrofama

Za navedenu mjeru u izvještajnom razdoblju utrošeno je 1.238,73 kuna.

Za provedbu svih mjera u izvještajnom razdoblju utrošeno je 2.024.039,88 kuna. U promatranom izvještajnom razdoblju, provedba svih devet mjera određenih Provedbenim programom Općine Viškovci za razdoblje 2021.-2025. Odvijala se planiranom dinamikom. Status svih mjera je „U tijeku“ budući da su pripadajuće ključne točke ostvarenja postignute u planiranom roku. Općina Viškovci će u nadolazećem razdoblju nastaviti provoditi aktivnosti provedbe određenih mjera prema planu, a eventualne prepreke u provedbi nastojat će se otkloniti u što bržem roku i na adekvatan način.

Za uspješnu realizaciju svih aktivnosti odnosno mjera nužan je stabilna izvor prihoda unutar plana općinskog proračuna te racionalno upravljanje rashodima.

**3. DOPRINOS OSTVARENJU CILJEVA JAVNIH POLITIKA**

Provedbeni program Općine Viškovci svojom realizacijom doprinosi ostvarenju hijerarhijski nadređenog akta strateškog planiranja, a to je Plan razvoja Osječko-baranjske županije za razdoblje do 2027. godine i to u pogledu ostvarenja sljedećih ciljeva javnih politika, a sukladno stupnju ostvarenja rezultata u izvještajnom razdoblju kako slijedi:

**»** ***Razvoju lokalne i regionalne infrastrukture radi unaprjeđenja kvalitete života u cilju ekološke i energetske tranzicije*** doprinose sljedeće mjere iz provedbenog programa:

**●** Mjera 1.1. Izgradnja i unapređenje komunalne i prometne infrastrukture

**●** Mjera 1.2. Unapređenje infrastrukture, prostorno planiranje i zaštita okoliša

**●** Mjera 1.3. Unapređenje infrastrukture, prostorno planiranje i zaštita okoliša

**» *Podršci demografskoj revitalizaciji i osnaživanju obitelji doprinosi sljedeća mjera iz provedbenog programa:***

●Mjera 2.1. Unapređenje dostupnosti sustava odgoja i obrazovanja

» ***Jačanju zajednice i civilnog društva u funkciji poticanja aktivnog i kvalitetnog života građana*** doprinose sljedeća mjera iz provedbenog programa:

● Mjera 2.3. Obogaćivanje i promicanje kulturnog, sportskog i religijskog života

» ***Jačanju kapaciteta, spremnosti i otpornosti zajednice na rizik*** doprinosi sljedeća mjera iz provedbenog programa:

●Mjera 2.4. Osiguranje veće sigurnosti stanovništva Općine

» ***Razvoju i unapređenju poslovnog okruženja te konkurentnosti i inovativnosti gospodarstva*** doprinose sljedeće mjere iz provedbenog programa:

●Mjera 3.1. Izgradnja prometne i komunalne infrastrukture u Gospodarskoj zoni u Viškovcima

●Mjera 3.2. Poticanje razvoja poljoprivrede

**KLASA:** 400-02/22-01/02

**UR.BROJ:**2158-40-02-04-22-03

Viškovci, 18. srpnja 2022. godine

**OPĆINSKI NAČELNIK**

**Petar Zorić v.r.**